Apollodor

**Apollodoros** (, latinisiert *Apollodorus*, dütsch au **Apollodor**) isch in dr Antike e hüfig bruchte griechische Naame gsi, wo «Gschänk vom Apollo» bedütet het.

## Bekannti Lüt mit däm Naame
### Politiker
* E Politiker z Athen (394/393–noch 343 v.&nbsp;d.&nbsp;Z.), en Aahänger vom Demosthenes und noch 370 v.&nbsp;d.&nbsp;Z. äine vo de riichste Bürger vo Athen.
* E Politiker us Delos († noch 286 v.&nbsp;d.&nbsp;Z.), Soon vom Apollonios. Er isch Proxenos (en Art Honoraarkonsul) vo Delos gsi und vor 286 v.&nbsp;d.&nbsp;Z. e ptolemäische Nesiarch vom Nesiotebund.
* Dr Tyrann vo Cassandreia († 276 v.&nbsp;d.&nbsp;Z.) uf Chalkidike vo 279 bis 276 v.&nbsp;d.&nbsp;Z. Dr Antigonus II Gonatas het sim grausaame und korrupte Reschiim en Änd gmacht.
* E Politiker und dr Epistrateeg vo dr egüptische Stadt Thebe under em Ptolemaios X. (vor 131 bis noch 124 v.&nbsp;d.&nbsp;Z.).

### Schriftsteller und Filolooge
* E Rhetor us Pergamon (* um 105 v.&nbsp;d.&nbsp;Z.; † um 23 v.&nbsp;d.&nbsp;Z.). Er het e bedütendi Rednerschuel gründet, wo under anderem dr Dichder Gaius Valgius Rufus gleert het.
* E Tragiker vo Tarsos, wo d Diddel vo säggs Dragöödie von em überliiferet si.
* E Historiker us Artemita in Mesopotaamie. Er het im spoote 2. oder im 1. Joorhundert v.&nbsp;d.&nbsp;Z. gläbt und e Gschicht vo de Parther gschriibe.
* E Schriftsteller und Grammatiker us Athen (*öbbe 1800 v.&nbsp;d.&nbsp;Z., † noch 120/119 v.&nbsp;d.&nbsp;Z.), wo au z Alexandrie und z Pergamon gschafft het. Mä het emol dänkt, är sig dr Verfasser vo dr Bibliotheek vom Apollodor gsi, wo aber vil spööter verfasst worde isch.
* E Komöödiedichter us Gela in Sizilie (342–290 v.&nbsp;d.&nbsp;Z.), wo siibe Komöödie gschriibe häig. 
* E Komöödiedichter us Karystos in Öiboa, wo zwüsche 300 und 260 v.&nbsp;d.&nbsp;Z. z Athen gschafft und 47 Komöödie verfasst het. 
* E Grammatiker us em lüübische Kyrene,wo vil vo andere hriechische Grammatiker zitiert worde isch. 

### Filosoofe
* E Philosoph us Phaleron näbe Athen und Schüeler vom Sokrates (* um 434 v.&nbsp;d.&nbsp;Z.; † noch 399 v.&nbsp;d.&nbsp;Z.)
* E Filosoof vom Atomismus us Kyzikos an dr Südküste vom Marmarameer. 
* E Filosoof us em mesopotaamische Seleukeia, en Aahänger vo dr Stoa und e Schüeler vom Diogenes vo Babylon. Er isch um 150 v.&nbsp;d.&nbsp;Z. däätig gsi.
* Dr Epikureer Apollodor Kepotyrannos us Athen, wo im 2. Joorhundert v.&nbsp;d.&nbsp;Z. gschafft het. Er isch dr Läiter vo dr Schuel vo de Epikureer z Athen gsi und het e Biografii vom Epicurus verfasst.
* E Stoiker und Schüeler vom Antipatros

### Künstler, Kunsthandwärker und Techniker
* E Bronssebildner us Athen
* En Archidekt us Athen
* E Mooler us Athen in dr 2. Helfti vom 5. Joorhundert v.&nbsp;d.&nbsp;Z.
* En Archidekt us Damaskus (um 65–um 130), dr bedütendst Archidekt in dr röömische Kaiserzit
* E Bildhauer im 5. Jh. v.&nbsp;d.&nbsp;Z., wo noch em Plinius em Eltere Statue vo Filosoofe gmacht häig.
* E Bildhauer, wo zwüsche 150 und 80 v.&nbsp;d.&nbsp;Z. däätig gsi isch.
* En attische Waasemooler wo gege s Ändi vom 6. oder im früeje 5. Joorhundert v.&nbsp;d.&nbsp;Z. z Athen däätig gsi isch

### Anderi
* E Diener vo dr Kleopatra VII., wo 48 v.&nbsp;d.&nbsp;Z. si Köönigin in dr Palast vo Alexandria zum Caesar gschmugglet häig
* En Arzt und Ioloog (Giftforscher) zur Zit vom Ptolemaios I. (um 320 v.&nbsp;d.&nbsp;Z.), Alexandria